
ПРАВИЛНИК
ЗА  ДЕЙНОСТТА
НА  КОМИСИЯТА  ПО  ПРОФЕСИОНАЛНА ЕТИКА 
ПРИ  РК  на  БЗС – ВАРНА

Комисията по професионална етика/КПЕ/ се избира и отчита своята дейност пред общото събрание на районна колегия на Български зъболекарски ъюз – Варна.
КПЕ осъществява и други функции възложени от общото събрание на РК на БЗС – Варна.
КПЕ се произнася по професионално-медицинските, морално-етичните и деонтологични въпроси, свързани с упражняването на професията.
КПЕ изготвя Правилник за своята дейност и представя за одобрение от ОС на РК на БЗС – Варна.
1.КПЕ на РК на БЗС – Варна се състои от председател и осем членове избрани от ОС на районната колегия
2.КПЕ на РК на БЗС – Варна заседава при кворум най-малко шест члена от състава си. Заседанията и са закрити.
3.КПЕ на РК на БЗС – Варна взима решение с 5/пет/ гласа мнозинство, решенията по чл.31 от Устава на БЗС се вземат с 2/3 мнозинство /от общия брой на комисията , с изключение на решенията за заличаване от регистъра на РК на БЗС-Варна за срок от 3/три/ месеца до 2/две/ години, които се вземат с консенсус от пълния състав на комисията.
4.КПЕ на РК на БЗС Варна в своята дейност спазва и се ръководи от основните морално-етични принципи и законови положения. Членовете на КПЕ на РК на БЗС Варна нямат право да изнасят никаква информация, станала им достояние по повод или в процеса на работа на комисията. В този случай намират приложение и ограниченията на чл.9, параграф 2 от GDPR.
5.Членовете на РК на БЗС – Варна носят отговорност за следните нарушения, допуснати при изпълнение на професионалните си задължения:
а/ неспазване на Устава на БЗС
б/неспазване правилата предвидени в кодекса за професионалната етика
в/неспазване на правилата за добра медицинска практика на лекарите по дентална медицина
г/неизпълнение на решение на Конгреса, като и отсъствие по неуважителни причини на редовни и извънредни конгреси на членовете на БЗС, избрани за делегати
д/неплащане на членски внос в определения по Устав срок
6.За горепосочените нарушения на членовете на РК на БЗС-Варна могат да бъдат налагани следните наказания:
а/порицание
б/глоба в размер на една до десет минимални работни заплати
в/заличаване от регистъра на колегията за срок от 3/три/ месеца до 2/две/ години.
7.Нарушения на членовете на РК на БЗС – Варна се констатират от КПЕ с Акт за констатирано нарушение и препоръки за отстраняване
8.Акт за констатирано нарушение има право да съставя всеки от членовете на КПЕ към РК на БЗС – Варна
9.Наказателните постановления се издават от Председателя на УС на Р на БЗС – Варна.
10.Сумите от наложените глоби постъпват в приход на РК на БЗС – Варна.
11.Съставянето на актове, издаването и обжалването на наказетелни постановления се извършва съгласно Закона за административните нарушения и наказания /ЗАНН/.
12.Председателя на КПЕ уведомява членовете на комисията за дневния ред за редовните заседания /последния четвъртък на месеца/. Извънредните заседания се провеждат след прадварително седемдневно информиране на членовете на КПЕ.
13.Заседанията на КПЕ се протоколират на ротационен принцип. Протоколът се подписва от всички участници в заседанията.
14.КПЕ ползва при необходимост консултация на експерти по професионални, юридически и други въпроси
15.УС на РК на БЗС – Варна, осигурява финансови средства за направени разходи по целесъобразност за консултации и експертизи.
16.На редовните и извънредни заседания на УС на РК на БЗС присъства председателят или член на КПЕ без право на гласуване.
17.Техническият секретар на УС на РК на БЗС – Варна получава и подпомага воденето на документацията на КПЕ.
18.Копие от постъпила жалба се изпраща до съответния лекар по дентална медицина след което същият адресира становището си по случая до РК на БЗС – Варна в десетдневен срок.
19.Комплектът жалба/становището на ЛДМ се разпраща до членовете на КПЕ по електронна поща сканирани в PDF формат преди насроченото заседание на КПЕ. На заседанията след обсъждане се взема решение по разглежданата жалба след гласуване на становището.
20.Оплаквания на граждани, които се отнасят до извършена дейност след шестмесечният им контакт с ЛДМ не подлежат на разглеждане от КПЕ
21.КПЕ не взима отношение по финансови проблеми възникнали между пациент и ЛДМ.
22.Анонимни изложения не подлежат на разглеждане от КПЕ.
Настоящият правилник е допълнен и приет на заседание на КПЕ на РК на БЗС Варна на    30.10.2024г.











